als_Latn dik_Latn sag_Latn
Gjatë orëve të para të ditës së djeshme, kryetari i bordit drejtues të klubit të Vllaznisë, Xhevdet Amuli dhe tre lojtarët kuqeblu: Olsi Gocaj, Arsen Sykaj e Alis Baci kanë dëshmuar para prokurorëve për sa i përket akuzës për trukim të takimit mes Vllaznisë e Kukësit, e vlefshme për kampionat dhe i fituar nga kuksianët me shifrat 1-2.
Nga sa mësohet, ka qenë klubi Vllaznia e po ashtu edhe ato të klubit kuksian që i kanë kërkuar prokurorisë të hetojë mbi këtë takim. Gjatë ditëve në vijim prokurorët do të thërrasin për të dëshmuar edhe lojtarë të tjerë, por nuk përjashtohet mundësia që do të dëshmojnë edhe drejtues të tjerë të Vllaznisë.
Amuli
Kryetari i bordit mbikëqyrës së shoqërisë aksionere Vllaznia, Xhevdet Amuli ka qenë ndër personat e parë që ka kërkuar që prokuroria të bëjë punën e vet për të zbardhur deklaratat e bëra nga anëtari i Këshillit Bashkiak të Shkodrës, Erogen Vaso mbi trukimin e ndeshjes mes Vllaznisë dhe Kukësit. Madje Vaso në atë deklarim ka shkuar më tej ku ka theksuar se të katër takimet e kampionatit në këtë sezon mes dy ekipeve janë të trukuara. I pyetur për deklarimet e tij në prokurori, kryetari i bordit Xhevdet Amuli u shpreh: “Ne kemi kërkuar që prokuroria të bëjë punën e vet për të zbardhur nëse qëndrojnë aludimet për një trukim të atij takimi. Unë nuk kam shprehur asgjë më tepër sesa kaq në prokurori, pasi janë ata organi që do të zbardhin të vërtetën. Ne nuk kemi asnjë dyshim tek askush. Prokuroria të bëjë punën e vet. Ne jemi të hapur për të shprehur gatishmërinë tonë për ato gjëra që do të na kërkohen. Këtë kam deklaruar sot”.
Lojtarët
Nga sa mësohet, treshja e lojtarëve të mbrojtjes ka qëndruar për një kohë të shkurtër në zyrat e prokurorisë. Ata janë pyetur për pak kohë për aludimet që janë bërë për këtë takim. Nga ana e lojtarëve mësohet se është thënë se nuk ka asgjë të vërtetë në ato që thuhen, por këto si përherë janë fjalë të thëna pas çdo humbjeje në Shkodër. Mësohet se lojtarët kanë plotësuar një formular dhe nga ana e prokurorëve të çështjes i është thënë se nuk do të ketë më nevojë paraqitje. Ndërsa më- sohet se të tjerë lojtarë do të thirren në ditët në vijim për të plotësuar procedurat që kërkon prokuroria për të hetuar mbi trukimin mundshëm të takimit Vllaznia-Kukësi.
Përgatiti: Admir Uruçi
als_Latn als_Latn smo_Latn als_Latn als_Latn als_Latn als_Latn